
RAPORT


asupra proiectului de Lege pentru completarea Legii nr.26/1994


privind organizarea şi funcţionarea Poliţiei Române.





		In urma examinării proiectului de Lege pentru completarea Legii nr.26/1994, privind organizarea şi funcţionarea


 Poliţiei Române, în şedinţa din 10 septembrie 1997, Comisia, cu unanimitate de voturi, propune ca acesta să fie supus spre dezbatere şi adoptare Plenului Camerei Deputaţilor, în procedură de urgenţă , cu următorul amendament:





Nr.


crt.�
Text Senat�
Amendamentul propus�
Motivare�
�
  1�
La Capitolul III- Atribuţii,după articolul 15, se introduce Art.15' care va avea următorul cuprins:








    "Art.15'.- În interesul asigurării ordinii publice şi a securităţii colective şi potrivit obligaţiilor asumate de România prin tratate internaţionale, la solicitarea Preşedintelui României se supune Parlamentului spre aprobare participarea Poliţiei Române în afara teritoriului naţional,cu efective şi tehnică din dotare la constituirea forţelor internaţionale destinate îndeplinirii unor misiuni de instruire, asistenţă şi cooperare în domeniul ordinii publice şi pentru acţiuni umanitare.





     Pe timpul îndeplinirii misiunilor prevăzute la alin.1, efectivele de poliţie participante au regimul trupelor din Ministerul Apărării Naţionale,care execută misiuni în străinătate."


�
La Capitolul VI - Dispoziţii finale, după articolul 50, se introduce Art.50' care va avea următorul cuprins:





 "Art.50'.- În interesul asigurării ordinii publice şi a securităţii colective, potrivit obligaţiilor asumate de România prin  tratate internaţionale, la solicitarea Preşedintelui României, cu aprobarea Parlamentului, Poliţia Română poate participa, în afara teritoriului naţional, la constituirea forţelor internaţionale de poliţie.





    Pe timpul îndeplinirii misiunilor prevăzute la alin.1, efectivele de poliţie participante  beneficiază de aceleaşi drepturi ca şi militarii din trupele Ministerului Apărării Naţionale, care execută misiuni în străinătate.


�
Materia reglementată nu se încadrează în atribuţiile poliţiei care conform Art.15 raportat la Art.1, se execută pe teritoriul naţional. Potrivit tehnicii legislative, fiind o situaţie de excepţie, Comisia propune ca textul să fie inclus în Capitolul VI - Dispoziţii finale.





   Textul propus de comisie institue doar temeiul legal de participare a Poliţiei Române în afara teritoriului naţional.





    Concretizarea misiunilor de participare  la acţiuni în afara teritoriului naţional, trebuie să facă obiectul aprobării de către Parlament pentru fiecare caz în parte.

		      PREŞEDINTE										SECRETAR








		Prof.dr. Ioan Mircea Paşcu								    		Mihail Gabriel Ioniţă

